7.7.2023
MT
Il-Ġurnal Uffiċjali tal-Unjoni Ewropea
L 174/39
Għal kull sena li fiha l-miri ma jintlaħqux, il-miri li ma jintlaħqux jenħtieġ li jiġu kkumpensati, billi jiġu aġġustati ’l fuqil-miri fit-trajettorja tad-dekarbonizzazzjoni għas-sena ta’ wara.
Fejn possibbli, ikkunsidra li turi emissjonijiet medji aktar baxxi meta mqabbla mal-pari u li tevita fatturi speċifiċi ta’ esklużjoni elenkati fl-Artikoli 9 sa 12 tar-Regolament Delegat tal-Kummissjoni (UE) 2020/1818 tas-17 ta’ Lulju 2020.
Ponderazzjoni żejda tal-impriżi li jistabbilixxu u jippubblikaw miri għat-tnaqqis tal-emissjonijiet tal-gassijiet serra Il-ħruġ fis-suq kapitali tal-impriżi jista’ jingħata piż akbar f’parametru referenzjarju li jsegwi l-parametri referenzjarji tal-klima tal-UE, jekk l-impriża emittenti tkun tista’ turi li stabbiliet u ppubblikat miri għat-tnaqqis tal-emissjonijiet tal-gassijiet serra, fejn jiġu ssodisfati l-kundizzjonijiet li ġejjin: (a) l-emittent tat-titoli kostitwenti jippubblika b’mod konsistenti u preċiż l-emissjonijiet ta’ gassijiet serra tal-Ambitu 1, 2 u 3 tagħhom; (b) l-emittent tat-titoli kostitwenti jkun naqqas l-intensità tal-gassijiet serra tagħhom jew, fejn applikabbli, l-emissjonijiet tal-gassijiet serra assoluti tagħhom, inklużi l-emissjonijiet tal-gassijiet serra tal-Ambiti 1, 2 u 3, b’medja ta’ mill-inqas 7 % fis-sena għal mill-inqas tliet snin konsekuttivi.
5.
Tassonomija tal-UE
Din it-taqsima hija relatata mal-punt 6 tar-Rakkomandazzjoni tal-Kummissjoni. 5.1.
Għal xiex tista’ tintuża t-Tassonomija tal-UE L-impriżi jistgħu jużaw it-Tassonomija bħala għodda ta’ finanzjament tat-tranżizzjoni, għall-ippjanar tat-tranżizzjoni tal-attivitajiet ekonomiċi tagħhom u għall-allokazzjoni tal-investimenti meħtieġa għat-tranżizzjoni.
Bħala tali, tista’ tintuża għall-klassifikazzjoni ta’ investimenti sostenibbli, għall-kejl tal-prestazzjoni klimatika jew ambjentali attwali u ppjanata, għall-istabbiliment tal-miri u għall-komunikazzjoni, inkluża l-artikolazzjoni ta’ miri marbuta matTassonomija fil-pjanijiet ta’ tranżizzjoni.